בלילה בחאן בחדרה
הלילה אימי, על ערשי לא אשכב; הלילה אימי, אשגר לך מיכתב; הלילה אימי, מה נורא השרב; בלילה בחאן בחדרה.; עם בוקר יצאתי אל לב הביצה; חזרתי עייף ונפשי רצוצה; אך אם ארדם, את מותי פה אמצא; בלילה בחאן בחדרה.; נטענו עצים חזקה עוד היד; אך עד שיצמח אקליפטוס אחד; ימחו החולות את זיכרנו לעד; בלילה בחאן בחדרה.; האם אספר לך על לרמן הטוב; או על הפועל הפשוט קוליקוב; שלושה ילדים הוא טמן פה קרוב; בלילה בחאן בחדרה.; מכה הקדחת באם ובבנה; קללה אדירה על העמק חונה; ומה לי תועיל האבקה הלבנה; בלילה בחאן בחדרה.; נמים תינוקות, ישנים ההורים; סוסינו בחוץ אל הדלת קשורים; ורק המלאך ואני עוד ערים; בלילה בחאן בחדרה.; הן בוקר אחד פה השמש תאיר; על כרם ירוק העומד לבציר; פרדס מלבלב, גגותיה של עיר; ואיש לא יזכור עוד את בנך הצעיר; הבן שכתב לך איגרת ושיר; בלילה בחאן בחדרה.; 